建除體二首答黄魯直教授  其一
作者：晁補之
朝代：宋

paragraphs: 建策移漢都，奉春緣衣布。
除地願見公，及以舍人故。
滿船載明月，且復酌清酤。
平旦襏襫出，牛羊下來暮。
定境要兩言，出處非並趣。
執臂欣逢迎，秋蘭在堂下。
破甑雨生衣，蹇不改茲度。
危莫如人心，難莫如行路。
成事安得悔，來者其可悟。
收拾不須陳，千言一棄屨。
開門見井市，終歲紛遑遽。
閉門面牆壁，少日豐暇豫。